Document ID: /roh_data/filtered/fineweb-2-filterrobots_roh.jsonl.gz/20816

En Svizra na datti naginas novas lubientschas per dronas pli. Quai almain il mument. L’Uffizi federal d’aviatica civila BAZL ha instradà in scumond temporar correspundent. La raschun saja che l’uffizi cun ses sistems existents saja surdumandà cun las bleras dumondas. Quellas sajan per part fitg cumplexas. Quai ha confermà il schef da communicaziun da l’uffizi envers Radio SRF.
Ins veglia uss examinar co far pli simpel e pli effizient ils process interns. Quai senza stgaffir novas plazzas da lavur. En emprima lingia vegnian tractadas las dumondas commerzialas cun prioritad las proximas emnas.
RR novitads 09:00